Mollu Heino

Marjo Heino (ent. Heino-Fihlman, taiteilijanimi Mollu, s. 3. marraskuuta 1967 Tampere) on suomalainen taidemaalari ja kuvataiteilija, joka asuu ja työskentelee Luvialla.

Ura 
Heino on toiminut kuvataiteen läänintaiteilijana Satakunnan taidetoimikunnassa vuodet 2002–2006 ja toimii manageroinnin läänintaiteilijana Taiteen edistämiskeskuksen Porin pisteessä 2014–2016. Vuonna 2002 hän sai taidetoimikunnan ja Lönnströmin taidemuseon Vuoden nuori satakuntalainen kuvataiteilija -näyttelystipendin. Heino on opiskellut sekä Kuvataideakatemiassa että Taideteollisessa korkeakoulussa. 

Mollu Heinon teokset ovat usein viitteellisiä maisemia, hämäriä ja autioita näkymiä, joissa paikasta on jäljellä vihjeitä horisontista tai heijastumista. Sarjallisissa maalauksissa maiseman tila ja aika muuntuvat.

Lähteet

Aiheesta muualla
Mollu Heinon kotisivu
Kuvataiteilijamatrikkeli

Suomalaiset taidemaalarit
Vuonna 1967 syntyneet
Elävät henkilöt